PRIČETEK VZPOSTAVITVE EVIDENCE STAVBNIH ZEMLJIŠČ

V naši občini smo pristopili k vzpostavitvi evidence stavbnih zemljišč, ki jo predpisuje Zakon o urejanju prostora. Evidenca stavbnih zemljišč bo vsebovala podatke o pozidanih in nepozidanih zemljiščih z razvojnimi stopnjami, ki izkazujejo njihov razvojni potencial. Pozidana zemljišča je deloma določilo ministrstvo leta 2021, občina bo te podatke posodobila ter določila nepozidana zemljišča z razvojnimi stopnjami. 

AI-generated content may be incorrect.]Gre za eno ključnih evidenc, ki občini nudi zanesljive podatke o stavbnih zemljiščih ter omogoča boljše načrtovanje prostora in komunalne opreme. Hkrati pa prispeva k boljši informiranosti o stavbnih zemljiščih ter trajnostnemu razvoju urbanih in podeželskih območij. Postopek izdelave bo potekal v sodelovanju s strokovnjaki s področja prostorskega načrtovanja. Občina bo osnutek evidence stavbnih zemljišč, predvidoma v mesecu juniju, tudi javno razgrnila, kjer boste lastniki nepremičnin lahko vanjo vpogledali in podali svoje pripombe.
 
Glede samega poteka izdelave evidence stavbnih zemljišč vas bomo sproti obveščali. Do takrat pa vas vabimo k ogledu videa “Želite graditi, pa ne veste kje?”.

